لچہ۔۔۔۔۔۔۔منتگیں آپ ۔۔۔۔۔۔۔ریاز رزا
آپ کوھاں مان نیست
ءُ میتگانی دمک ءُ کشکاں زنگ رودینتہ گش ئے
وشبوئی کولے نئیت 
زیبا نہ کنت گوات ءَ را کوشے ءِ وڑا
شھدگے لوگانی توکا ریس وران اِنت
سیاھیں مارے ءِ وڑا
است نہ دروازگے
زھمے ءُ کوھنیں جنگجاہ
است ناں دیوالی چُنڈے ریدگیں
پاد بئیت انت ءُ بدار ایت شھدگ ءَ
نوں کجام اسپ ءَ بزوران ءُ بہ لڈاں من وت ءَ
دُورتریں ڈنے بہ داراں منتگیں آپ ءَ وتی
ہر کجام نیم ءَ کہ جنز ءِ
روشنائی ھونے ءَ چو کپتگیں پاد ءِ وڑا
شھجواں دانکہ بہ روت ءُ سر بہ بیت
چم ءُ دل ہر دو گباراں ایر رَوَ اَنت
آپ انچو لُرد بیت
کہ چاگل ءَ ھم پہ وت ءَ دارگ نہ بیت